b'\n_START_ARTICLE_\nTarasios\n_START_PARAGRAPH_\nPyh\xc3\xa4 Tarasios (700-luvun puoliv\xc3\xa4li \xe2\x80\x93 25. helmikuuta 806) oli Konstantinopolin patriarkka 784\xe2\x80\x93806. Tarasios syntyi ja kuoli Konstantinopolissa ja oli ollut virkamies, ennen kuin keisarinna Irene teki h\xc3\xa4nest\xc3\xa4 patriarkan. Tarasioksen ansiosta kutsuttiin koolle seitsem\xc3\xa4s ekumeeninen kirkolliskokous vuonna 787._NEWLINE_Tarasiosta syytettiin my\xc3\xb6hemmin siit\xc3\xa4, miten h\xc3\xa4n oli sallinut simoniaa ja siit\xc3\xa4, ettei h\xc3\xa4n ollut est\xc3\xa4nyt Konstantinos VI:n avioeroa ja toista avioliittoa. Painostuksen alla h\xc3\xa4nen oli ekskommunikoitava Konstantinoksen vihkinyt pappi. Tarasios kruunasi Nikeforos I:n keisariksi sen j\xc3\xa4lkeen, kun t\xc3\xa4m\xc3\xa4 oli syrj\xc3\xa4ytt\xc3\xa4nyt Irenen.'